**Kunfehértó Község Polgármesterének**

**E l ő t e r j e s z t é s e**

**a Képviselő-testület 2017. május 24-i ülésére**

**a Fedett piactér építése pályázat beadása tárgyában**

Tisztelt Képviselő-testület!

A Képviselő-testület 2016. november 14-i ülésén döntött arról, hogy indulni kíván *„A vidéki térségek kisméretű infrastruktúrájának és alapvető szolgáltatásainak fejlesztésére Helyi termékértékesítést szolgáló piacok infrastruktúrájának fejlesztésére, közétkeztetés fejlesztése„* tárgyúVP6-7.2.1-7.4.1.3-16 pályázaton.

A pályázati kiírás végső változata alapján előnyösebbnek mutatkozik, hogy az Önkormányzat helyett a Fehértó Np. Kft. pályázzon.

A pályázati feltételek:

A felhívás kódszáma: VP6-7.2.1-7.4.1.3-17

1.célterület: helyi termékértékesítést szolgáló piacok infrastrukturális fejlesztése

A támogatás maximális összege: 50 m Ft

A támogatás intenzitása: 85 %

Önerő: 15%

Önállóan támogatható tevékenységek:

* fedett és fedetlen elárusítóhelyek felújítása, kialakítása
* piaci szolgáltatásokhoz szükséges helyiségek (kamra, raktár stb.) felújítása, kialakítása

Tervezett helyszín: volt Gumisműhely, 6413 Kunfehértó, Rákóczi u.13-2. 292/1. hrsz.

A fedett piactér kialakítását régóta tervezi az Önkormányzat, a kedvezőtlen pályázati feltételek miatt azonban eddig nem került sor a megvalósítására. Az engedélyes építési terv elfogadása folyamatban van.

A kérelmeket 2017. május 22. - 2019. május 22-ig lehet benyújtani több szakaszban.

Első szakasz zárása várhatóan 2017.06.22. A várható forráskimerülés miatt javasolt már az első körben beadni a pályázatot.

A pályázat volumenének nagysága miatt célszerű a Goodwill Consulting Kft-vel elkészíttetni a pályázati anyagot, akikkel az Önkormányzat szerződésben áll a feladatok elvégzésére vonatkozólag.

Javaslom, hogy a testület a fentiek szerint szíveskedjen döntést hozni a fejlesztés megvalósításával és a pályázat benyújtásával kapcsolatban.

**Határozati javaslat:**

1. **Kunfehértó Község Önkormányzatának Képviselő-testülete hatályon kívül helyezi 118/2016. (XI. 14.) Kt. számú határozatát.**

**2. Kunfehértó Község Önkormányzatának Képviselő-testülete hozzájárul, hogy a FEHÉRTÓ Non-profit Kft. pályázatot nyújtson be a** ***„*VP6-7.2.1-7.4.1.3-17 kódszámú *„A vidéki térségek kisméretű infrastruktúrájának és alapvető szolgáltatásainak fejlesztésére Helyi termékértékesítést szolgáló piacok infrastruktúrájának fejlesztésére, közétkeztetés fejlesztése„* pályázati felhívásra a 6413 Kunfehértó, Rákóczi u. 13-2. szám ( 292/1 hrsz.) alatti területen lévő piactér fejlesztésére.**

**3. Kunfehértó Község Önkormányzatának Képviselő-testülete felhatalmazza a polgármestert a pályázattal kapcsolatos tulajdonosi nyilatkozatok megtételére.**

**4. Kunfehértó Község Önkormányzatának Képviselő-testülete jóváhagyja az előterjesztés mellékletében szereplő FEHÉRTÓ Non-profit Kft.-vel kötendő a 2016. október 1. napján kötött Használati Megállapodás 1. számú kiegészítését.**

*Határidő: 2017. 06.22.*

*Felelős: polgármester*

*Értesül: Ficsórné Sáfár Anett koordinációs ügyintéző*

*Gömzsik László pénzügyi referens*

*Csernák Lajos ügyvezető*

Kunfehértó, 2017. május 17.

(:Huszár Zoltán:)

***Használati Megállapodás***

***(Ingatlanokról)***

1. ***számú kiegészítés***

mely létrejött egyrészről **Kunfehértó Község Önkormányzata** (székhely: 6413 Kunfehértó, Szabadság tér 8.; adószám: 15724997-2-03; törzsszám: 724991; KSH statisztikai számjel: 15724997-8411-321-03) - képviseletében: **Huszár Zoltán polgármester**,mint használatba adó (a továbbiakban: Használatba adó),

másrészről a **FEHÉRTÓ Önkormányzati Közszolgáltatási és Kulturális Non-profit Kft.,** (székhely: 6413 Kunfehértó, Tábor utca 27., adószám: 25731712-2-03; cégjegyzékszám: 03-09-129893; KSH statisztikai számjel: 25731712-8130-572-03), - képviseletében **Csernák Lajos ügyvezető**, mint használatba vevő (a továbbiakban: Használatba vevő)

(a továbbiakban együttesen: Felek) között, alulírott napon és helyen, az alábbi feltételekkel:

1. Felek rögzítik, hogy közöttük 2016. október 1. napján Használati Megállapodás (ingatlanokról) jött létre, melynek 1. számú melléklete alapján a Kunfehértó 292/1 hrsz-ú, természetben 6413 Kunfehértó, Rákóczi u. 13-2 szám alatti ingatlan a Használatba vevő használatába került.

2. A Felek rögzítik, hogy az 1. pontban körülírt Használati Megállapodás kiegészítése szükséges, tekintettel arra, hogy Használatba vevő a 6413 Kunfehértó, 292/1 hrsz-ú ingatlan vonatkozásában pályázatot kíván benyújtani. a VP6-7.2.1-7.4.1.3-17 kódszámú *A vidéki térségek kisméretű infrastruktúrájának és alapvető szolgáltatásainak fejlesztésére Helyi termékértékesítést szolgáló piacok infrastruktúrájának fejlesztésére, közétkeztetés fejlesztése* pályázati felhívásra piactér fejlesztésére, melyhez Használatba adó hozzájárul.

3. A Használatba adó – nyertes pályázat esetén – vállalja, hogy:

a) a 6413 Kunfehértó, 292/1 hrsz-ú ingatlan használatba adása a Használati Megállapodásban rögzített határozatlan ideig, de legalább a projekt fenntartási időszak végéig (projektmegvalósítás befejezésétől számított 5 évig) tart;

b) a támogatási időszak során megvalósuló infrastrukturális fejlesztések támogatást igénylő általi aktiválásához hozzájárul, továbbá biztosítja, hogy az ingatlan a kötelező fenntartási időszakban a fejlesztés céljára a Használatba vevő részére rendelkezésre áll.

4. Felek rögzítik, hogy nyertes pályázat esetén, a fenntartási időszak végéig a 6413 Kunfehértó, 292/1 hrsz-ú ingatlan tekintetében a Használati Megállapodás 4. pontjában rögzített rendes felmondás lehetőségét kizárják.

5. Felek rögzítik, hogy nyertes pályázat esetén jelen megállapodás szerződésszegéséből származó károk a szerződésszegést elkövető felet terheli.

6. A használati jogviszony megszűnése esetén a fejlesztés esetleges maradványértéke elszámolására kell kerüljön, oly módon, hogy a Használatba adó a maradványérték megtérítésére vagy annak értékének egyéb módon történő ellentételezésére köteles.

7. Felek rögzítik, hogy a nyertes pályázatból származó kötelezettségek harmadik személy részére történő átruházása kizárólag az Irányító Hatóság előzetes írásbeli beleegyezésével gyakorolható.

8. Felek egyebekben az 1. pontban körülírt Használati Megállapodást nem kívánják kiegészíteni, módosítani azokat továbbra is kötelező érvényűnek tekintik.

9. Jelen megállapodás 3 eredeti példányban készült.

Felek a jelen megállapodást elolvasás és közös értelmezés után, mint akaratukkal mindenben megegyezőt jóváhagyólag írják alá és egyidejűleg minden oldalát kézjegyükkel látják el.

Kunfehértó, 2017. .................................... Kunfehértó, 2017. ......................................

Kunfehértó Község Önkormányzata FEHÉRTÓ Non-profit Kft.

Huszár Zoltán Csernák Lajos

polgármester ügyvezető

Kunfehértó Község Önkormányzata

Kristóf Andrea

jegyző

Pénzügyi ellenjegyzés:…………………………

Gömzsik László

pénzügyi referens

Kunfehértó, 2017. május ………